Office Christmas Party

**Office Christmas Party** er en amerikansk julefilm fra 2016 regissert av Will Speck og Josh Gordon, med manus skrevet av Laura Solon og Dan Mazer. Filmen hadde premiere i desember 2016, og ble distribuert av Paramount Pictures.

## Handling
Josh Parker jobber arbeider som teknisk direktør for Zenotek i Chicago. Carol Vanstone, midlertidig administrerende direktør etter at faren hennes - som var tidligere administrerende direktør - kommer for å varsle Josh og broren Clay sin Vanstone, avdelingsleder i Chicago, om at de ikke har klart å oppfylle den nye kvoten som krever hvor stor fortjeneste bedriften deres burde ha. Carol, bitter fordi hun mener Clay alltid var farens favoritt, truer med å stenge hele avdelingen hvis de ikke kansellerer bonus-ordningen for deres ansatte og den årlige julefesten.

Clay, desperat etter å blidgjøre de ansatte og imponere Carol, informerer henne om et møte med finansgiganten Walter Davis. De skal forsøke å få en kontrakt verdt 14 millioner dollar med Walters selskap, Data City. Carol sier at hvis de kan sikre seg denne kontrakten, vil hun gå med på å beholde hele bedriften deres. På møtet uttaler Walter Davis at han liker Zenoteks produkt, men han er bekymret for bedriftskulturen deres. I et forsøk på å sikre seg avtalen inviterer Clay ham til julefesten i håp om å vise ham at bedriften deres har et flott miljø for de ansatte. På vei til flyplassen stikker Carol innom Josh`s leilighet for å tilby ham en stilling ved bedriftens hovedkvarter i New York, til dobbelt så høy lønn.

Clay finansierer en julefest, men som irriterer personalsjefen deres Mary. De inviterer også Chicago Bulls-spilleren Jimmy Butler til stede. I tillegg kommer Savannah, en prostituert som ble ansatt av IT-direktør Nate for å utgi seg for å være kjæresten hans. Men kokainen hun har med seg havner ved en feil i en snøfreser, noe som gjør at kokainen blir drysset over de ansatte og Walter Davis. Dette fører blant annet til orgier på toalettet, og skade på bedriftens eiendom. Carols flyreise til New York blir avlyst på grunn av dårlig vær, og hun skynder seg tilbake til avdelingen når hun får vite om festen. Etter at Walter blir innlagt på sykehus, etter et forsøk på å svinge seg ned fra en balkong, får Josh og teamet vite at Walter ble sparket fra Data City tidligere den dagen. Noe som gjør hele forsøket deres på å redde avdelingen meningsløst.

Carol stenger filialen fordi de hadde trosset ordrene hennes, og nevner høylytt jobb-tilbudet sitt til Josh foran alle. I tillegg får Clay problemer med Savannahs bevæpnede hallik, Trina, som planlegger å rane hans personlige pengeskap. Når de hører at filialen deres kommer til å stenge, starter det et opprør, noe som resulterer i enda større materielle skader på eiendommen. Josh ber sikkerhetsvakten Carla om å avslutte resten av festen. Men de ansatte kommer på å implementere en ny innovasjon for å kombinere internett med kabel gjennom strømnettet. Dette redder filialen deres.

## Skuespillere
* Jason Bateman som Josh Parker. Teknisk direktør ved Zenotek's avdeling i Chicago
* Olivia Munn som Tracey Hughes. Ansatt ved Zenotek's avdeling i Chicago
* T.J. Miller som Clay Vanstone. Avdelingssjef ved Zenotek's avdeling i Chicago.
* Jennifer Aniston som Carol Vanstone. Midlertidig direktør for Zenotek. Clay`s søster
* Kate McKinnon som Mary Winetoss. Ansatt ved Zenotek's avdeling i Chicago.
* Jillian Bell som Trina, en hallik
* Courtney B. Vance som Walter Davis. Representant for et stort finansselskap
* Vanessa Bayer som Allison Parker, Clay's assistent ved Zenotek.
* Rob Corddry som Jeremy Parker. Leder for kundeservice-avdelingen ved Zenotek.
* Karan Soni som Nate Winetoss. IT-ansvarlig ved Zenotek i Chicago.
* Sam Richardson som Joel. En ansatt ved Zenotek, som også er DJ.
* Randall Park som Fred. En ny ansatt ved Zenotek's Chicago-avdeling.
* Abbey Lee som Savannah. Eskorte-pike som arbeider for Trina
* Jamie Chung som Meghan. Ansatt ved Zenotek i Chicago.
* Da'Vine Joy Randolph som Carla, en sikkerhetsvakt ved Zenotek.
* Fortune Feimster som Lonny, Uber-sjåfør
* Matt Walsh som Ezra, Josh's sin advokat.
* Ben Falcone som en doktor
* Chloe Wepper som Kelsey, en ansatt ved Zenotek
* Oliver Cooper som Drew, en ansatt ved Zenotek
* Adrian Martinez som Larry, en ansatt ved Zenotek
* Erick Chavarria som Alan, en ansatt ved Zenotek
* Andrew Leeds som Tim, en ansatt ved Zenotek

## Referanser


## Eksterne lenker
*